CELEX: 32012R0087
Language: sl
Date: 2012-02-01 00:00:00
Title: Izvedbena uredba Komisije (EU) št. 87/2012 z dne 1. februarja 2012 o spremembi Izvedbene uredbe (EU) št. 540/2011 glede pogojev za registracijo aktivne snovi kletodim  Besedilo velja za EGP

2.2.2012   
            
            
               SL
            
            
               Uradni list Evropske unije
            
            
               L 30/8
            
         IZVEDBENA UREDBA KOMISIJE (EU) št. 87/2012
   z dne 1. februarja 2012
   o spremembi Izvedbene uredbe (EU) št. 540/2011 glede pogojev za registracijo aktivne snovi kletodim
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,
   ob upoštevanju naslednjega:
   
               (1)
            
            
               V skladu z Direktivo Komisije 2011/21/EU (2) je bil kletodim vključen kot aktivna snov v Prilogo I k Direktivi 91/414/EGS kot herbicid za sladkorno peso. Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (3).
            
         
               (2)
            
            
               Družba Arysta LifeScience, na katere zahtevo je bil kletodim vključen v Prilogo I k Direktivi 91/414/EGS, je 14. februarja 2011 vložila zahtevek za spremembo pogojev za vključitev kletodima, da se lahko uporablja kot herbicid na kmetijskih rastlinah, razen na sladkorni pesi. Zahtevku so bile priložene dodatne informacije. Zahtevek je bil predložen Nizozemski, ki je bila z Uredbo Komisije (ES) št. 1490/2002 (4) določena kot država poročevalka.
            
         
               (3)
            
            
               Nizozemska je ocenila dodatne informacije, ki jih je predložil vlagatelj, in pripravila dopolnilo k osnutku poročila o oceni. Navedeno dopolnilo je 28. marca 2011 predložila Komisiji. Nizozemska je predložila dopolnilo drugim državam članicam in Evropski agenciji za varnost hrane (v nadaljnjem besedilu: Agencija) za pripombe in posredovala prejete pripombe Komisiji.
            
         
               (4)
            
            
               Agencija je organizirala posvet strokovnjakov o dopolnilu k osnutku poročila o oceni. Agencija je 15. oktobra 2011 posredovala svoj sklep vlagatelju, državam članicam in Komisiji ter ga objavila za javnost. Upoštevala je pripombe vlagatelja in spremenila svoj sklep. Spremenjen sklep je 18. novembra 2011 (5) posredovala vlagatelju, državam članicam in Komisiji ter ga objavila za javnost.
            
         
               (5)
            
            
               Komisija je v skladu s členom 13(1) Uredbe (ES) št. 1107/2009 vlagatelja pozvala, da predloži pripombe na poročilo o pregledu za kletodim. Prijavitelj je predložil pripombe, ki so bile natančno pregledane.
            
         
               (6)
            
            
               Dopolnilo k osnutku poročila o oceni in sklep Agencije so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 9. decembra 2011 v obliki poročila Komisije o pregledu glede kletodima.
            
         
               (7)
            
            
               Različne opravljene preiskave so pokazale, da se omejitev fitofarmacevtskih sredstev, ki so sestavljena iz kletodima ali ga vsebujejo, za sladkorno peso lahko umakne.
            
         
               (8)
            
            
               Prilogo k Izvedbeni uredbi (EU) št. 540/2011 je zato treba ustrezno spremeniti.
            
         
               (9)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Začetek veljavnosti
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. februarja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  UL L 58, 3.3.2011, str. 49.
   
      (3)  UL L 153, 11.6.2011, str. 1.
   
      (4)  UL L 224, 21.8.2002, str. 23.
   
      (5)  Sklep o strokovnem pregledu ocene tveganja pesticidov z aktivno snovjo kletodim. EFSA Journal 2011; 9(10):2417. [99 str.].doi:10.2903/j.efsa.2011.2417. Na voljo na spletu: www.efsa.europa.eu/efsajournal.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 329 o aktivni snovi kletodim nadomesti z naslednjim:
      
         
                     Št.
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „329
                  
                  
                     Kletodim
                     št. CAS 99129-21-2
                     št. CIPAC 508
                  
                  
                     (5RS)-2-{(1EZ)-1-[(2E)-3-chloroallyloxyimino]propyl}-5-[(2RS)-2-(ethylthio)propyl]-3-hydroxycyclohex-2-en-1-one
                  
                  
                     ≥ 930 g/kg
                     nečistoče:
                     toluen: največ 4 g/kg
                  
                  
                     1. junij 2011
                  
                  
                     31. maj 2021
                  
                  
                     DEL A
                     Registrira se lahko samo kot herbicid.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo sklepi iz poročila o pregledu kletodima in zlasti dodatkov I in II, katerega končno različico je Stalni odbor za prehranjevalno verigo in zdravje živali pripravil 9. decembra 2011.
                     V tej celoviti oceni so države članice zlasti pozorne na zaščito vodnih organizmov, ptic in sesalcev ter zagotovijo, da pogoji uporabe vključujejo ustrezne ukrepe za zmanjšanje tveganja.
                     Zadevne države članice zahtevajo predložitev potrditvenih informacij na podlagi najnovejših znanstvenih dognanj o:
                     
                                 —
                              
                              
                                 oceni izpostavljenosti tal in podtalnice,
                              
                           
                                 —
                              
                              
                                 opredelitvi ostankov za oceno tveganja.
                              
                           Zadevne države članice zagotovijo, da vlagatelj take potrditvene informacije predloži Komisiji do 31. maja 2013.“